# Alfred Kinsey

### Wikipedia

Alfred Kinsey

Alfred Kinsey (23. kesäkuuta 1894 – 25. elokuuta 1956) oli hyönteistutkija ja eläintieteen professori joka vuonna 1947 perusti Indianan yliopistoon Rockefeller-säätiön rahoituksella Seksin ja lisääntymisen tutkimuslaitoksen. Instituutti tunnetaan nykyään nimellä Kinsey Institute for Research in Sex, Gender and Reproduction, lyhyemmin Kinsey Institute. Hänet tunnetaan ennen kaikkkea ihmisen seksuaalisuutta koskevista laajoista haastattelututkimuksista.

Kinsey kasvoi uskonnollisessa ja seksuaalisesti ahdasmielisessä perheessä, ja harrasti nuorena partiota. Luonnossa samoilu oli hänelle henkireikä perheen ilmapiiristä, ja niinpä hän lähti isänsä vastustuksesta huolimatta opiskelemaan biologiaa. Yliopistolla hän tutustui tulevaan vaimoonsa. Seksuaalikielteisen kasvatuksen takia nuorella parilla oli yhdyntävaikeuksia, ja suojellakseen muita samoilta traumaattisilta kokemuksilta Kinsey päätyi opettamaan yliopistolla seksuaalisuuden perusasioita avioitumassa oleville vanhemmille opiskelijoille.

Hän alkoi haastatella oman kurssinsa opiskelijoita seksuaalisista kokemuksista, laajensi otostaan tuttavapiiriinsä ja kollegoihinsa yliopistolla. Rockefeller-säätiön tuella hän palkkasi apulaisia ja haastatteli näiden kanssa tuhansia amerikkalaisia.

Tutkimuksen tulokset julkaistiin kahtena bestseller-raporttina. Miehen seksuaalinen käyttäytyminen ilmestyi 1948 ja Naisen seksuaalinen käyttäytyminen 1953. Kirjat mullistivat monen lukijansa elämän.

Haettu osoitteesta http://fi.wikipedia.org../../../a/l/f/Alfred_Kinsey_07a5.html

Luokat: Yhdysvaltalaiset biologit | Seksologit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Български
- Català
- Česky
- Dansk
- Deutsch
- English
- Español
- Esperanto
- فارسی
- Français
- Galego
- Hrvatski
- Italiano
- עברית
- Nederlands
- 日本語
- Polski
- Português
- Русский
- Simple English
- Slovenčina
- Svenska
- Türkçe
- 中文